હિંમતનગરમાં શગુન બિલ્ડ સ્કેવર નામની કંપની ધરાવતા મનીષ શાહ, તેની પત્નિ ગીતા શાહ સામે સીઆઈડીમાં ફરીયાદ થઈ હોવાની બાબત સમગ્ર દિવસભરમાં મિડીયામાં ચર્ચાસ્પદ રહેવાના કારણે માત્ર સાબરકાંઠા જિલ્લામાં જ નહીં, અરવલ્લી, પંચમહાલ, ગોધરા, ગાંધીનગર સહિત જયાં જયાં આ કંપનીના એજન્ટોએ લોકો પાસેથી એકના ડબલ કરવામ માટેના ડિપોઝીટ લીધી છે, તે વિસ્તારના લોકોના જીવ અધ્ધર થઈ ગયા છે, જો કે મનીષ શાહ પોતે નિર્દોષ હોવાનું રટણ કરી રહ્યો છે, પરંતુ ચર્ચાઓ એટલી બધી વ્યાપક બની ગઈ છે કે જો ફરીયાદની સત્યતા સાબિત થઈ જાય તો અર્બુદા ક્રેડીય કો. ઓ. સોસાયટી, સનસ્ટાર કલબની જેમ જ આ કૌંભાડ સર્જાઈ શકે છે, તેવી શક્યતાઓ પણ નકારી શકાતી નથી અને વડાલી તાલુકાના ધરોઈ રોડ પાસે ગાજીપુરમાં ‘મયુરપંખ વીલા’ નામની ૧૩૦ વિઘા જમીનમાં પ,૦૦૦ માસિક હપ્તે પ્લોટ અને ૩,૦૦૦માં કલબ મેમ્બરશીપ જેવી લોભામણી સ્કીમનો પણ પર્દાફાશ થઈ શકે છે.